text: اليوم اكلتنا من المطبخ الحلبي , فولية بلحمة اكلة طيبة كتير و انا بتعنيلي الربيع الغض الطري , لما بيجي الربيع و بتنزل خضرته بتلاقي البياعيين عم ينادوا من الجناين يا فول , أخضر و طري يا فول , يا حيف عل اللحمة يا فول . كنت كتير استغرب هل القصة , يعني لشو يا حيف على اللحمة , و الله الفولية ما في اطيب منها و ما اتاريكم هل القصة قديمة قديمة من على زمن نانة نانتي . هي يا سادة يا كرام لما طلع العثمنلي من عنا و اجا بداله الفرنساوية طلعت هل المناداة و بيقصدوا باللحمة الحمرا العثمنلي على اعتبار ان لبسه كان احمر و الفول كناية عن الفرنسي الي كان لبسه اخضر , بقى ما دام هي اصل القصة و فصلها فأنا معهن يا حيف على اللحمة يا فول .
text: #000005
text: و من الامثال الحلبية بيقولوا : أكل فول و رجع للأصول .
text: #000006
text: فول،لحم غنم،مطبخ حلبي،وصفات الربيع
text: #000009
text: يسلموا إيديك أخت منى
  الفولية بلحمة من أكلات الربيع اللذيذة جدا .. بس كمان الفولية بزيت ما بتشكي من شي، خصوصا مع رشة فليفلة حمرا حراقة وعودين ثوم أخضر.
text: #000012
text: ظريفة قصة الخضار الفريش .. خصوصا الفاصوليا
text: #000013
text: يمي يمي اكلة كتيييير طيبة الحقيقة ما في اطيب من الطيخ الحلبي يا خيتوووو بشهي و ناعم و اكابر علاوة على انه صحي ..يسلمو ايديك اختي منى
text: #000014
text: وأخيرا نزلت الوصفة من كم يوم كان عندي فول أخضر بس أنا طبختو بزيت زيتون وتوم وكزبرة كمان كتير طيب بس أنا كان بدي اللي بلحمةبس مصيب
text: #000015
text: بس منى بدي نبهك علي الوصفة نازلة بتاريخ 2009 مشان هيك مو موجودة أول وصفة
text: #000017
text: السلام عليكم اي شو هالطبق اكلة كتير كتير طيبه انا بحبا مع البصل الاخضر واللبن العيران مممممممم
text: #000018
text: والله انا ما عمري اكلت هالاكلة والان نسيانتا تماما ومتل ما قلتي سابقا ما باكلها وبقول يا حيف على اللحمة بقلب الفول بقى طلعت القصة غير شكل الله يعطيك العافية ما لي خبر بس والله جد رح اجربها قريبا ان صح لي فول مرتب منشان اولادي ياخدو نفعها من جهة وتغيير شكل عن باقي الطبخ من جهة اخرى الله يجزيك الخير رجعتيني لحلب واكلات اول بحلب الغالية شكرا منى
text: #000019
text: ممم , اكيد الفولية بزيت غير شكل مع خبز تازة و عصرة ليمون . انا دايما بفضل اكلات الزيت لان بحسها اخف و نكهتها مميزة.
text: #000020
text: ما في اطيب منه صح ,بس مو كتير صحي و خصوصا مع اليبارق و الكبب و الدهن للركب :grin
text: #000021
text: انا بحبه اكتر الشي مع عصير الليمون , ممم حامض و بيشهي
text: #000025
text: والله يا منى هالأكلة من أكلاتي المفضلة بس طريقتنا بالشام مختلفة متل ما خبرتي بعطيكم فكرة موجزة عنها ان بنحط حب الفول مع ورق السلق بنفرمه الورقة والساق وباقي الطريقة تقريبا نفس طريقتك يسلم دياتك ومن زمان كانو يعملو هالأكلة بالفول اليابس بعد نقعه قبل بيوم انا شخصيا ما بعرفها الا بالفول الأخضر وألذ شي لما بتكون بلحمة الخاروف الظريفة وكلما طبخت هالأكلة تاني نهار بقلبها لأكلة تانية اسمها مشمشية مين يا شاطرين بيعرفها ؟؟ هي حزورة وبكرة بحكيلكم عنها :zzz
text: #000028
text: عجيتني هالاكلة بسيطة و مبينتها طيبة ان شاء الله ببقى جربها
text: #000033
text: مممم , بتوقعها بتطلع طيبة كمان مع الكزبرة الخضرة , تسلم دياتك و شكرا كتير ع الاضافة , منورتينا
text: #000044
text: منوشة يسلم إيديكي يارب .. هههههههههه بالنسبة إلي كنت عم دور على وصفة الفولية بزيت وما لقيتها ممكن تدليني وين أو تكتبلي رؤوس الأقلام هون عالسريع بليز.. لإني ما بحبا بلحمة يعني يا حيف عاللحمة يا فول :grin
text: #000047